વિનસમએ દેવું ન ચૂકવી શકવાની પોતાની સ્થિતિ અંગે ભારતીય બેંકોને જે કંઈ કહ્યું છે, તેની પુષ્ટિ કરવા માટે ઈડી અને સીબીઆઈ જેવી એજન્સીઓને યુએઈની મદદની જરૂર છે. વિનસમે પહેલી વખત 2013માં ડિફોલ્ટ કર્યું હતું. તેણે કહ્યું હતું કે, તે યુએઈના પોતાના ક્લાયન્ટ્સને થયેલા એક અબજ ડોલરના લૉસ બાદ દેવું ચૂકવી શકવાની સ્થિતિમાં નથી. વિનસમે ગોલ્ડ સપ્લાય કરનારી ઈન્ટરનેશનલ બુલિયન બેંકોના પક્ષમાં ભારતીય બેંકો તરપથી અપાયેલા સ્ટેન્ડબાય લેટર્સ ઓફ ક્રેડિટના આધાર પર ગોલ્ડ આયાત કર્યું હતું. વિનસમ અને ફોરએવરે એ ગોલ્ડમાંથી જ્વેલરી બનાવી, જેને દુબઈમાં 13 ક્લાયન્ટ્સને એક્સપોર્ટ કરી હતી. વ્યવસ્થા એવી હતી કે, વિનસમ અને ફોરએવરને દુબઈના બાયર્સ પાસેથી જ્યારે પેમેન્ટ મળશે, તો તે બેંકોના રૂપિયા ચૂકવી દેશે. જોકે, વિનસમ મુજબ, બાયર્સે ઓવર-ધ-કાઉન્ટર ડેરિવેટિવ દાવમાં નુકસાન થવાને કારણે ચૂકવણી કરી જ નહીં.